Stepnogorsk. Stepnogorsk — (qoz. Степногорск) Qozogʻiston Respublikasi Oqmoʻla viloyatidagi shahar (1964). Viloyat markazi – Koʻkshetov shahrining janubi-sharqiy tomonida 220 km masofada, Sariarqaning shimoliy qismida, Oqsuv daryosining oʻng qirgʻogʻida joylashgan. Shaharga 1959-yil asos solingan. Shahar aholisi 59,455 kishi (2012). Stepnogorskning shimoli-gʻarbidan Yereymentau – Zaozerniy temir yoʻli va Yereymentau – Makinsk avtomabil yoʻllari oʻtadi. Aholisi. Shahar aholisi 1999-yil 47,372 kishini tashkil qildi. 2012-yilgi statistika boʻyicha 46,401 kishini, atrofidagi qishloqlar bilan qoʻshib hisoblaganda 59,455 kishini tashkil qildi. Hududiy boʻlinishi. Oqsuv, Bestoʻbe, Zavodskoy, Shantoʻbe, Qorabuloq Sanoati. Stepnogorskda kimyo, mashina ishlab chiqarish, mikrobiologiya, oziq-ovqat, qurulish materiallari korxonalari, energetika sohasi yaxshi rivojlangan. Asosiy korxonalari: kimyo kombinati, taʼmirlash-mexanika zavodi, “Progress” AJ, “Stepnogorsk podshipnik zavodi” AJ, uy-joy qurulish kombinati, temir-beton zavodi, sut-konserva, oziq-ovqat kombinatlari, “Biomedpreparat” ilmiy-sanoat kombinati va boshqalar. Ijtimoiy soha. Shaharda 9 ta aloqa boʻlimi, telefon stansiyasi, 7 ta kasalxona, 9 ta shifoxona, 7 dorixona, zamonaviy uslubdagi 1000 kishiga moʻljallangan kasalxona aholiga xizmat qilmoqda. Maktabgacha boʻlgan 38 ta bolalar mahkamasi, umumiy bilim beruvchi 13 maktab, kasb-hunar gimnaziya, 2 kasbi-texnik maktab, hududiy kollej, madaniyat uyi, 9 klub, 12 kutubxona, 2 kinoteatr, 2 sport kompleksi, stadion, 4 changʻi bazasi va boshqalar bor.